Home -- Aymara -- Perform a PLAY -- 053 (Envy has terrible consequences 1)
53. Envidiasiñajja jan walinacwa apani 1
¿Jilanacanitati? ¿Jupanacampi sumanctati jan ucajj cuna pachas jan wali arunac sasipjjtati uqhamaraqui tokesipjjtacha?
Chekasa maynejj sumthapiñ yatekaspawa uqhamaraqui mayninacampi sumancañataqui.
Jacob utapanjja janiw uqhamacänti, Uca historiajja Bibliancasquiwa. Amuyt’am: 12 jilanacänwa utanjja, ucjjarujja mä kaukha cullacanacampi. ¡Nïya ojjontjjapjjaraquiquïnwa, cuna jan walt’añas utjapinïnwa! Takenis jach’a jakenacajjänwa. Jayawa suma jacañajj utan chhakhatajjänwa.
Hermano 1: “Janiw aguantjjeristi. Josearojj munañap lurayapjje.”
Hermano 2: “Uca ch’itejj cuns lurascaquiw.”
Hermano 1: “Jiwasanacajj trabaja que trabaja papitusti take cun churi.”
Hermano 2: “¡Papitun munat wawapa! ¿Uñjapjjtati machak isi regalatapa?”
Hermano 1: “Sapïntwa, papitojj jiwasanacat sipanjja juc’amp juparuw munasi. Ucajj janiw walïquiti.”
¡Jilanacapajj wal envidiasipjjäna! ¿Cunapachas uqham amuytati jan ucajj parltacha? Envidiajj chuyma mankhanjja phiru jan walinacaniwa. Korar uñtatawa, juc’amp alïntascaquiwa: uñch’uquisiña, uñisisiña, nuwasiña…
Jacasinjja yätwa Juc’ampejja Jesusar janc’aquí arsjjañawa asquijja uqhamaraqui jupar uca envidia chuymat apsjjañapa.
Josean jilanacapajja janiw uc lurapcänti. Envidiajj juc’amp jilascaquïnwa.
Josearojj jisc’achapjjanwa uqhamaraqui janiw yäkapcänti. Josearojj ucajj chuym usuyänwa uqhamarac sapa ratu jupat larusitanacapa. Ucampis janiw cuns camachañjamacänti. Diosajj ch’am churänwa aguantañataqui. Mä urujja Diosajj samcan parlatayna. Joseasti jilanacaparojja albat awisatayna.
Jose: “Granocac yawiscatätayna uqhamarac markanaca chint’asina. Ucatsti nan pichujjajja uca taypit sayt’asi ucatsti jumanacan pichunacamajja nayanquiriruwa alt’asipjjäna.”
Hermano1: “¿Cun sañs muni ucajja? ¿Nanacan reyïñt munta?”
José: “Uckharusti samcasiractwa intis phajjsis uqhamaraqui tunca mayani warawaranacajja nayaruw alt’anipjjäna.”
Hermano 2: “Amuct’am cuento kepi. ¿Qhitït sistas jumajja?”
Inas walichispäna Joseajj jan cuns arsuñapa cuntejj Diosajj samcan siscatayna uca. Cuna laycutejja ucat kheparujja juc’amp uñisipjjatayna. Janis jacjjaspa uc munapjjatayna. ¿Amuyastati cuna jan walinacsa envidiajj apanispajja?
Papitopajja Josearojj runcaraquitaynawa, ucampis janiw samcanacapjja armcänti. ¿Cuns sañs munäna take ucanacajja?
Mayänwa ucj yatiyatäjjani.
Uñstirinaca: Parliri, José, pä jilanaca
© Copyright: CEF Germany
eng_Latn ayr_Latn ayr_Latn ayr_Latn ayr_Latn ayr_Latn ayr_Latn spa_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn eng_Latn